Forslag til RÅDETS FORORDNING om ændring af forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter /* COM/2014/0261 final - 2014/0137 (NLE) */





BEGRUNDELSE 1. BAGGRUND FOR FORSLAGET Autonome EU-toldkontingenter for produkter er nødvendige, når produktionen i EU ikke i tilstrækkelig grad opfylder EU-industriens behov i den nuværende kontingentperiode. Efter anmodning fra flere medlemsstater har Kommissionen i samarbejde med de berørte nationale eksperter undersøgt, om det er nødvendigt at åbne autonome toldkontingenter for visse landbrugs- og industriprodukter. Den 17. december 2013 vedtog Rådet forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter, så efterspørgslen i EU efter de pågældende produkter kan efterkommes på de bedst mulige betingelser. Der bør åbnes nye EU-toldkontingenter til nultold eller nedsat told for passende mængder, uden at ligevægten på markedet for disse produkter forstyrres. Under drøftelser på møder i Gruppen for Økonomiske Tarifspørgsmål viste det sig, at medlemsstaterne var parate til at åbne kontingenter for de produkter, der er omfattet i bilag I til dette forordningsforslag, uden at dette forstyrrer markederne for sådanne produkter. Endvidere er det nødvendigt at tilpasse kontingenterne omfattet i bilag II til dette forslag. Varebeskrivelsen for løbenummer 09.2631 og 09.2806 bør ændres, der bør slettes en TARIC-kode til løbenummer 09.2629, og kontingentmængderne for løbenummer 09.2818, 09.2668 og 09.2669 bør forhøjes. Det autonome toldkontingent med løbenummer 09.2930 er blevet slettet fra bilaget til Rådets forordning (EU) nr. 1388/2013, da det ikke er i EU's interesse at opretholde dette kontingent. Forslaget er i overensstemmelse med EU's politik inden for landbrug, handel, erhverv, udvikling og eksterne forbindelser. Navnlig har forslaget ingen negative virkninger for lande, der har indgået en præferencehandelsaftale med EU (f.eks. GSP- og AVS-lande, kandidatlande og potentielle kandidatlande). 2. RESULTAT AF HØRINGER AF INTERESSEREDE PARTER OG KONSEKVENSANALYSER Gruppen for Økonomiske Tarifspørgsmål, som repræsenterer de kompetente myndigheder i alle medlemsstaterne, er blevet hørt. Alle anførte kontingenter afspejler, hvad der blev aftalt under gruppens drøftelser. Der blev ikke henvist til eventuelt alvorlige risici med uoprettelige følger. Forslaget vil følge en tværtjenstlig høringsprocedure og vil blive offentliggjort, efter at det er vedtaget af Rådet. 3. JURIDISKE ASPEKTER AF FORSLAGET Retsgrundlaget for denne forordning er artikel 31 i traktaten om Den Europæiske Unions funktionsmåde (TEUF). I henhold til artikel 31 i TEUF skal autonome toldsuspensioner og toldkontingenter fastsættes af Rådet, der med kvalificeret flertal træffer afgørelse på forslag af Kommissionen, og derfor er en forordning det hensigtsmæssige instrument. Forslaget hører under Unionens enekompetence. Nærhedsprincippet finder derfor ikke anvendelse. Forslaget er i overensstemmelse med proportionalitetsprincippet, idet foranstaltningerne er i tråd med principperne om forenkling af procedurerne for erhvervsdrivende, der beskæftiger sig med udenrigshandel, og er i overensstemmelse med Kommissionens meddelelse vedrørende autonome toldsuspensioner og toldkontingenter (C 363 af 13.12.2011, s. 6). 4. VIRKNINGER FOR BUDGETTET Ikke-opkrævet told svarende til et samlet beløb på ca. 5,9 mio. EUR om året. Virkningerne for de traditionelle egne indtægter på budgettet er - 4,4 mio. EUR om året (75 % x 5,9 mio. EUR om året). 2014/0137 (NLE) Forslag til RÅDETS FORORDNING om ændring af forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 31, under henvisning til forslag fra Europa-Kommissionen, og ud fra følgende betragtninger: (1) For at sikre tilstrækkelige og uafbrudte forsyninger af visse varer, der ikke produceres i tilstrækkelige mængder i Unionen, og for at undgå at forstyrre markederne for visse landbrugs- og industriprodukter er der med Rådets forordning (EU) nr. 1388/2013 åbnet for autonome toldkontingenter[1]. Produkter i disse toldkontingenter kan importeres til EU til nulsats eller nedsat sats. Af de nævnte årsager er det for seks nye produkter nødvendigt at åbne toldkontingenter til nulsats for passende mængder med virkning fra den 1. juli 2014. (2) Desuden bør de nuværende autonome EU-toldkontingenter i visse tilfælde ændres. I to tilfælde bør varebeskrivelsen ændres af hensyn til klarheden og med henblik på at tage højde for den nyeste produktudvikling. I et andet tilfælde bør en af TARIC-koderne slettes, eftersom dobbeltklassificeringen er forældet, og i tre andre tilfælde bør kontingentmængderne forhøjes, da det er i EU's og de økonomiske aktørers interesse. (3) Endelig bør to EU-toldkontingenter lukkes med virkning fra henholdsvis den 1. juli 2014 og den 1. januar 2015, da det ikke er i EU's interesse at opretholde disse kontingenter efter disse datoer. (4) Forordning (EU) nr. 1388/2013 bør derfor ændres i overensstemmelse hermed. (5) Da de i denne forordning fastsatte ændringer af toldkontingenterne skal have virkning fra den 1. juli 2014, bør forordningen anvendes fra denne dato og træde i kraft på dagen for offentliggørelsen i Den Europæiske Unions Tidende — VEDTAGET DENNE FORORDNING: Artikel 1 I bilaget til forordning (EU) nr. 1388/2013 foretages følgende ændringer: 1) Rækkerne med toldkontingenterne med løbenumrene 09.2830, 09.2831, 09.2832, 09.2834, 09.2835 og 09.2836, der er opført i bilag I til nærværende forordning, indsættes i henhold til rækkefølgen for KN-koderne i kolonne 2 i tabellen i bilaget til forordning (EU) nr. 1388/2013. 2) Rækkerne med toldkontingenterne med løbenumrene 09.2629, 09.2631, 09.2639, 09.2668, 09.2669, 09.2806 og 09.2818 erstattes med de rækker, der er opført i bilag II til nærværende forordning. 3) Rækken med toldkontingentet med løbenummer 09.2930 udgår. 4) Rækken med toldkontingentet med løbenummer 09.2639 udgår. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Den anvendes fra den 1. juli 2014. Dog anvendes artikel 1, nr. 4), fra den 1. januar 2015. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formanden FINANSIERINGSOVERSIGT 1. FORSLAGETS BETEGNELSE Rådets forordning om ændring af forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter 2. BUDGETPOSTER Kapitel og artikel: Kapitel 12, artikel 120 Budgetteret beløb for 2014: 16 185 600 000 EUR (Budget 2014) 3. FINANSIELLE VIRKNINGER ¨ Forslaget har ingen finansielle virkninger X Forslaget har ingen finansielle virkninger for udgifterne, men har finansielle virkninger for indtægterne. Virkningerne er som følger: (i mio. EUR, 1 decimal) Budgetpost || Indtægt[2] || 6-måneders periode fra d/m/åååå || [År: 2/2014] Artikel 120 || Virkninger for EU's egne indtægter || 1/7/2014 || -2,2 (i mio. EUR, 1 decimal) Efter foranstaltningens iværksættelse || [2015-2018] Artikel 120 || -4,4 om året Tilføjelserne i denne forordning resulterer i en årlig stigning af ikke-opkrævet told på ca. 5,9 mio. EUR. Ud fra ovenstående kan indtægtstabet som følge af denne forordning anslås til 4,4 mio. EUR om året fra 1.1.2015 og frem (5,9 mio. EUR brutto x 0,75) og 2,2 mio. EUR i perioden 1.7.2014-31.12.2014. 4. FORHOLDSREGLER MOD SVIG Kontrol af den endelige anvendelse af nogle af de produkter, der er omfattet af denne rådsforordning, vil blive foretaget i henhold til artikel 291-300 i Kommissionens forordning (EØF) nr. 2454/93. [1] Rådets forordning (EU) nr. 1388/2013 af 17. december 2013 om åbning og forvaltning af autonome EU-toldkontingenter for visse landbrugs- og industriprodukter og om ophævelse af forordning (EU) nr. 7/2010 (EUT L 354 af 28.12.2013, s. 319). [2] EU's traditionelle egne indtægter (landbrugsafgifter, sukkerafgifter, told) angives i nettobeløb, dvs. bruttobeløb efter fradrag af opkrævningsomkostninger på 25 %. BILAG Bilag I EU-toldkontingenter omhandlet i artikel 1, nr. 1 Løbenr. || KN-kode || TARIC || Varebeskrivelse || Kontingent^-periode || Kontin-gent-mængde || Kontin-gent-toldsats (%) 09.2830 || ex 2906 19 00 || 40 || Cyclopropylmethanol (CAS RN 2516-33-8) || 01.07-31.12 || 10 tons || 0 % 09.2831 || ex 2932 99 00 || 40 || 1,3:2,4-Bis-O-(3,4-dimethylbenzyliden)-D-glucitol (CAS RN 135861-56-2) || 01.07-31.12 || 300 tons || 0 % 09.2832 || ex 3808 92 90 || 40 || Et præparat, der indeholder 38 % og derover, men ikke over 50 vægtprocent af pyrithionzink (INN) (CAS RN 13463-41-7) i en vandig dispersion || 01.07-31.12 || 250 tons || 0 % 09.2834 || ex 7604 29 10 || 20 || Stænger af aluminiumslegeringer med en diameter på 200 mm eller derover, men ikke over 300 mm || 01.07-31.12 || 500 tons || 0 % 09.2835 || ex 7604 29 10 || 30 || Stænger af aluminiumslegeringer med en diameter på 300,1 mm eller derover, men ikke over 533,4 mm || 01.07-31.12 || 250 tons || 0 % 09.2836 || ex 9003 11 00 ex 9003 19 00 || 10 20 || Brillestel af plast eller uædle metaller til brug ved fremstillingen af korrektionsbriller (1) || 01.07-31.12 || 2 900 000 stk. || 0 % Bilag II EU-toldkontingenter omhandlet i artikel 2, nr. 2 Løbenr. || KN-kode || TARIC || Varebeskrivelse || Kontingent-periode || Kontin-gent-mængde || Kontin-gent-toldsats (%) 09.2806 || ex 2825 90 40 || 30 || Wolframtrioxid, inkl. wolframblåoxid (CAS RN 1314-35-8 eller CAS RN 39318-18-8) || 01.01-31.12 || 12 000 tons || 0 % 09.2639 || 3905 30 00 || || Poly(vinylalkohol), også med indhold af ikke-hydrolyserede acetatgrupper || 01.01-31.12 || 18 000 tons || 0 % 09.2818 || ex 6902 90 00 || 10 || Ildfaste sten med — || en kantlængde på over 300 mm og — || et indhold af TiO2 på ikke over 1 vægtprocent og — || et indhold af Al2O3 på ikke over 0,4 vægtprocent og — || en volumenændring på mindre end 9 % ved 1 700° C 01.01-31.12 225 tons 0 % 09.2629 || ex 8302 49 00 || 91 || Teleskophåndtag af aluminium, til fremstilling af bagage (1) || 01.07-31.12 || 800 000 stk. || 0 % 09.2668 || ex 8714 91 10 ex 8714 91 10 || 21 31 || Cykelstel, fremstillet af kulstoffibre og kunstharpiks, malet, lakeret og/eller poleret, bestemt til brug ved fremstilling af cykler (1) || 01.01-31.12 || 125 000 stk. || 0 % 09.2669 || ex 8714 91 30 ex 8714 91 30 || 21 31 || Cykelforgaffel, fremstillet af kulstoffibre og kunstharpiks, malet, lakeret og/eller poleret, bestemt til brug ved fremstilling af cykler (1) || 01.01-31.12 || 97 000 stk. || 0 % 09.2631 || ex 9001 90 00 || 80 || Ikke-monterede glaslinser, prismer og sammenklæbede elementer til brug ved fremstilling eller reparation af varer henhørende under KN-kode 9002, 9005, 9013 10 og 9015 (1) || 01.01-31.12 || 5 000 000 stk. || 0 % (1) Denne toldsuspension indrømmes i henhold til artikel 291-300 i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT L 253 11.10.1993, s. 1).